ddrg/super_eurlex huggingface dataset:
II 
(Nem jogalkotási aktusok)  
RENDELETEK  
A BIZOTTSÁG 503/2010/EU RENDELETE  
(2010. június 11.)  
az egyes gyümölcs- és zöldségfélék behozatali árának meghatározására szolgáló behozatali 
átalányértékek megállapításáról  
AZ EURÓPAI BIZOTTSÁG,  
tekintettel az Európai Unió m űködésér ől szóló szerz ődésre,  
tekintettel a mez őgazdasági piacok közös szervezésének létre ­
hozásáról, valamint egyes mez őgazdasági termékekre vonatkozó 
egyedi rendelkezésekr ől szóló, 2007. október 22-i 
1234/2007/EK tanácsi rendeletre (  1 ) (az egységes közös piac ­
szervezésr ől szóló rendelet),  
tekintettel a gyümölcs- és zöldségágazatban a 2200/96/EK, a 
2201/96/EK és az 1182/2007/EK tanácsi rendeletre vonatkozó 
végrehajtási szabályok megállapításáról szóló, 2007. december 
21-i 1580/2007/EK bizottsági rendeletre (  2 ) és különösen annak 
138. cikke (1) bekezdésére,  mivel:  
Az Uruguayi Forduló többoldalú kereskedelmi tárgyalásai ered ­
ményeinek megfelel ően az 1580/2007/EK rendelet a mellékle ­
tében szerepl ő termékek és id őszakok tekintetében meghatá ­
rozza azokat a szempontokat, amelyek alapján a Bizottság 
rögzíti a harmadik országokból történ ő behozatalra vonatkozó 
átalányértékeket,  
ELFOGADTA EZT A RENDELETET:  
1. cikk  
Az 1580/2007/EK rendelet 138. cikkében említett behozatali 
átalányértékeket e rendelet melléklete határozza meg.  
2. cikk  
Ez a rendelet 2010. június 12-én lép hatályba.  
Ez a rendelet teljes egészében kötelez ő és közvetlenül alkalmazandó valamennyi tagállamban.  
Kelt Brüsszelben, 2010. június 11-én.  
a Bizottság részér ől, 
az elnök nevében,  
Jean-Luc DEMARTY  
mez őgazdasági és vidékfejlesztési f őigazgatóHU 2010.6.12. Az Európai Unió Hivatalos Lapja L 147/1  
( 1 ) HL L 299., 2007.11.16., 1. o.  
( 2 ) HL L 350., 2007.12.31., 1. o.
MELLÉKLET  
Az egyes gyümölcs- és zöldségfélék behozatali árának meghatározására szolgáló behozatali átalányértékek  
(EUR/100 kg)  
KN-kód  Országkód (  1 ) Behozatali átalányérték  
0702 00 00  MA  44,4  
MK 41,0  
TR 47,8  
ZZ 44,4  
0707 00 05  MA  37,3  
MK 33,9  
TR 117,6  
ZZ 62,9  
0709 90 70  MA  68,1  
TR 105,4  
ZZ 86,8  
0805 50 10  AR  88,5  
BR 112,1  
TR 96,5  
US 86,3  
ZA 97,0  
ZZ 96,1  
0808 10 80  AR  105,6  
BR 81,7  
CA 103,3  
CL 89,4  
CN 83,3  
NZ 113,4  
US 123,7  
UY 123,8  
ZA 90,6  
ZZ 101,6  
0809 10 00  TN  380,0  
TR 187,5  
ZZ 283,8  
0809 20 95  TR  421,8  
US 576,0  
ZZ 498,9  
( 1 ) Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A 
„ZZ” jelentése „egyéb származás”.HU L 147/2 Az Európai Unió Hivatalos Lapja 2010.6.12.
2.

A 9. cikk (3) bekezdésének helyébe a következő szöveg lép: „(3) A hal mérlegelését végző fél minden egyes mérőrendszer tekintetében bekötött, oldalszámozott naplót (a továbbiakban: mérlegelési napló) vezet. A bejegyzéseket minden egyes kirakodott mennyiség mérlegelését követően haladéktalanul, de legkésőbb a mérlegelés befejezésének napján helyi idő szerint 23.59-kor be kell vezetni a naplóba. A mérlegelési naplóban fel kell tüntetni: a) azon hajó nevét és lajstromszámát, amelyből a halat kirakodták; b) a közúti tartálykocsik azonosító számát, ha a halat a 7. cikkel összhangban mérlegelés előtt elszállították a kirakodási kikötőből. A közúti tartálykocsik minden egyes rakományát külön kell mérlegelni és nyilvántartásba venni. Rögzíthető azonban a tartálykocsikba berakodott, ugyanarról a hajóról származó valamennyi mennyiség összesített tömege is, feltéve, hogy e berakodott mennyiségek mérlegelése folytonosan, megszakítás nélkül történik; c) a hal faját; d) az egyes kirakodott mennyiségek tömegét; e) a mérlegelés megkezdésének és befejezésének napját és időpontját.”
(4)

A COP4 úgy határozott, hogy felveszi a klórdekont, hexabróm-bifenilt és a hexaklór-ciklohexánokat, beleértve a lindánt is az Egyezmény A. mellékletébe (kiküszöbölés). Mivel ezeket az anyagokat a Jegyzőkönyv is felsorolja, a 850/2004/EK rendelet IV. és V. melléklete is tartalmazza őket.
3.

A 19. cikk az alábbiak szerint módosul: a) A (2) bekezdés c) pontjának ii. alpontja helyébe a következő szöveg lép: „ii. a 376/2008/EK rendelet 31. és 32. cikkében említett dokumentumokat, valamint egyes, a kvótán felüli cukor- és/vagy izoglükóz-kivitel szempontjából nem jogosult rendeltetési helyek esetében a 951/2006/EK rendelet 4c. cikkében említett, a biztosíték felszabadításához szükséges dokumentumokat.” b) A cikk az alábbi (3) bekezdéssel egészül ki: „(3) A kvótán felüli cukor- és/vagy izoglükóz-kivitel szempontjából nem jogosult rendeltetési helyek esetében a tagállamok – a gyártó írásos kérelmére – a (2) bekezdés c) pontjában megállapított, a (2) bekezdés c) pontjának ii. alpontjában említett dokumentumok benyújtására vonatkozó április 1-jei határidőt legfeljebb hat hónappal meghosszabbíthatják.”
A Tanács 1192/80/EGK rendelete

(1980. március 26.)

az Európai Gazdasági Közösség és az Izlandi Köztársaság közötti megállapodást módosító, bizonyos vámtarifa-leírások kiigazítását célzó megállapodás levélváltás formájában történő megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Vámegyüttműködési Tanács 1976. június 18-i ajánlásából következő módosítások és a közös vámtarifa, valamint az izlandi vámtarifa bizonyos önálló megváltoztatásai következtében ki kell igazítani egyes vámtarifa-leírásokat az Európai Gazdasági Közösség és az Izlandi Köztársaság közötti megállapodásban [1];

mivel ezenkívül módosítani kell a fent említett megállapodást annak érdekében, hogy egy egyszerűsített eljárást alakítsanak ki a vámtarifa-leírások kiigazítására a szerződő felek tarifáinak további módosítása esetére,

ELFOGADTA EZT A RENDELETET:

1. cikk

Az Európai Gazdasági Közösség és az Izlandi Köztársaság közötti megállapodást levélváltás formájában módosító megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

A rendeletet 1980. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. március 26-án.

a Tanács részéről

az elnök

G. Marcora

[1] HL L 301., 1972.12.31., 2. o.

--------------------------------------------------
A Tanács 3453/80/EGK rendelete

(1980. december 22.)

az olajfakataszter olívaolaj-termelő tagállamokban való létrehozásáról szóló 154/75/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az 1979. évi csatlakozási okmányra és különösen annak 22. és 146. cikkére,

tekintettel a Bizottság javaslatára,

mivel az 1794/79/EGK rendelettel [1] módosított 154/75/EGK tanácsi rendelet [2] megállapítja az olajfakataszter létrehozásának határidejét a kilenctagú Közösségén belüli termelő tagállamokban; mivel ugyanezen határidőket kell rögzíteni az olajfakataszter létrehozása tekintetében Görögországban is, és rendelkezni kell arról, hogy e határidők 1982. november 1-jétől kezdődjenek;

mivel annak biztosítása érdekében, hogy rendelkezésre álljanak az olajfakataszter létrehozásához szükséges költségek fedezésére szolgáló alapok, meg kell határozni a görög olajbogyó-termesztőknek kifizetett termelési támogatásból visszatartásra kerülő összeget, és e visszatartás időtartamát,

ELFOGADTA EZT A RENDELETET:

1. cikk

A 154/75/EGK a következőképpen módosul:

1. az 1. cikk (2) bekezdése a következő albekezdéssel egészül ki:

"Az olajfakataszter Görögországban történő létrehozása tekintetében az a) és b) pontban említett határidők 1982. november 1-jétől kezdődnek."

2. a 3. cikk a következő (2a) bekezdéssel egészül ki:

"2a. A 136/66/EGK rendelet 5. cikkében említett termelési támogatás kifizetéséért felelős görögországi illetékes hatóságok a kifizetéskor 0,96 ECU/100 kilogramm levonást végezhetnek. E levonást az 1980/81-es, 1981/82-es, 1982/83-as és 1983/84-es gazdasági évre vonatkozó támogatásra kell alkalmazni."

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 22-én.

a Tanács részéről

elnök

J. Santer

[1] HL L 206., 1979.8.14., 3. o.

[2] HL L 19., 1975.1.24., 1. o.

--------------------------------------------------
A Bizottság 1698/80/EGK rendelete

(1980. június 30.)

a cukorágazatban előzetesen rögzített exportlefölözések és -visszatérítések kiigazításáról szóló 797/80/EGK rendelet kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1396/78/EGK rendelettel [1] módosított, a cukor piacának közös szervezéséről szóló, 1974. december 19-i 3330/74/EGK tanácsi rendeletre [2] és különösen annak 17. cikke (5) bekezdésére és 19. cikke (2) és (4) bekezdésére,

mivel a cukorágazatban előzetesen rögzített exportlefölözések és -visszatérítések kiigazításáról szóló, 1980. március 31-i 797/80/EGK bizottsági rendelet [3] az 1980. július 1-je előtt kiadott, de ezen időpontot követően felhasznált engedélyek esetében a visszatérítések emeléséről és az exportlefölözések csökkentéséről rendelkezik;

mivel az exportlefölözések esetében a lefölözés összege alacsonyabb lehet a szóban forgó kiigazítás összegénél; mivel ennek következtében a kereskedőkkel szembeni egyenlőtlen bánásmód elkerülése érdekében az említett rendeletet olyan rendelkezéssel kell kiegészíteni, amelynek értelmében a különbséget az érdekelt félnek a felszámított exportlefölözés helyett nyújtandó export-visszatérítésnek kell tekinteni;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

A 797/80/EGK rendelet 1. cikke a következőképpen módosul:

1. Az első bekezdésből "az érintett fél kérelmére" szövegrészt el kell hagyni.

2. A (2) bekezdés a következő harmadik albekezdéssel egészül ki:

"Ha az exportlefölözés összege alacsonyabb a kiigazítás összegénél, a két összeg közötti különbséget az érintett félnek nyújtandó export-visszatérítésnek kell tekinteni. Ilyen esetekben exportlefölözés nem fizetendő."

2. cikk

Ez a rendelet 1980. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. június 30-án.

a Bizottság részéről

Finn Gundelach

alelnök

[1] HL L 170., 1978.3.28., 1. o.

[2] HL L 359., 1974.12.31., 1. o.

[3] HL L 87., 1980.4.1., 39. o.

--------------------------------------------------
A BIZOTTSÁG 22/81/EGK RENDELETE

(1981. január 1.)

az olajos magvakra vonatkozó támogatási rendszer alkalmazása részletes szabályainak megállapításáról szóló 1204/72/EGK rendelet és az olívaolaj importlefölözésének pályázati úton történő meghatározására vonatkozó részletes szabályok megállapításáról szóló 3136/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1917/80/EGK rendelettel1 módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 16. cikke (6) és 27. cikk (5) bekezdésére,

mivel a legutóbb a 2924/80/EGK rendelettel3 módosított 1204/72/EGK rendelet4 8. cikkének (4) bekezdése és a legutóbb a 1037/79/EGK rendelettel5 módosított 3136/78/EGK rendelet6 1. cikke (1) bekezdésének második albekezdése megállapítja a támogatási igazolásokra és a behozatali engedélyek iránti kérelmek benyújtására a különböző tagállamokban érvényben lévő határidők meghatározásának módját; mivel az említett rendelkezések megfelelnek a legutóbb a 2471/80/EGK rendelettel7 módosított, a mezőgazdasági termékekre vonatkozó behozatali és kiviteli engedélyek, valamint az előzetes megerősítő igazolások rendszere alkalmazásának közös részletes szabályainak megállapításáról szóló, 1975. január 17-i 193/75/EGK bizottság rendelet8 6. cikkének (3) bekezdésében foglaltaknak; mivel ez utóbbi cikk legutóbbi módosítása eredményeként a 1204/72/EGK rendeletet és a 3136/78/EGK rendeletet ki kell egészíteni a brüsszeli helyi időre való hivatkozással;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 1204/72/EGK rendelet 8. cikkének (4) bekezdése helyébe a következő szöveg lép:

"(4) Az e rendeletben meghatározott határidők a belga helyi időre vonatkoznak."

(2) A 3136/78/EGK rendelet 1. cikke (1) bekezdésének második albekezdése helyébe a következő szöveg lép:

"A kérelmek benyújtásának határideje délután 4 óra. Ez az időpont a belga helyi időre vonatkozik."

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. január 1-jén.

a Bizottság részéről

az elnök

Roy JENKINS

1 HL L 186., 1980.7.19., 1. o.

2 HL 172., 1966.9.30., 3025/66. o.

3 HL L 304., 1980.11.13., 16. o.

4 HL L 133., 1972.6.10., 1. o.

5 HL L 130., 1979.5.29., 20. o.

6 HL L 370., 1978.12.30., 72. o.

7 HL L 254., 1980.9.26., 23. o.

8 HL L 25., 1975.1.31., 10. o.
A Tanács 3671/81/EGK rendelete

(1981. december 31.)

a Törökországból származó egyes mezőgazdasági termékek Közösségbe irányuló behozataláról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a Törökországból származó egyes mezőgazdasági termékek Közösségbe irányuló behozatalára kirótt vámok csökkentéséről szóló, 1981. január 20-i 562/81/EGK tanácsi rendelet [1] 1. cikkének (2) bekezdése úgy rendelkezik, hogy azon termékek esetében, amelyeknél a Közösség szabályai megkövetelik valamely importár betartását, a kedvezményes vámtarifa alkalmazása ennek az árnak a betartásától függ;

mivel egyes gyümölcsöknek és zöldségeknek a Közösségbe irányuló behozatala a gazdasági év egy részében a referenciaár betartásától függ;

mivel az alatt az időszak alatt, amelynek során a referenciaárak érvényesek, az importált termékek belépési árainak kiszámítása a legutóbb az 1116/81/EGK rendelettel [2] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet [3] 24. cikkének megfelelően történik; mivel abban az esetben, ha egy nem tagállamból származó termék belépési ára a referenciaárnál alacsonyabb, a Bizottság kiegyenlítő vámot vezet be a az adott országból származó exportra;

mivel a kiegyenlítő vám bevezetése a Törökországból származó gyümölcsök és zöldségek importjára egyenlő annak megállapításával, hogy az 562/81/EGK rendelet 1. cikkének (2) bekezdésében előírt feltétel nem teljesül; mivel a kedvezményes vámtarifa alkalmazását ugyanakkor a szóban forgó termékekre nézve fel kell függeszteni;

mivel e felfüggesztés eredményeként be kell vezetni az 1981. január 1. előtt alkalmazott vámot, és a felfüggesztést a kiegyenlítő vám kiszabásának időszakára kell korlátozni,

ELFOGADTA EZT A RENDELETET:

1. cikk

Abban az esetben, ha az 1035/72/EGK rendelet 25. és 25a. cikkének megfelelően a Bizottság kiegyenlítő vámot vezet be bizonyos Törökországból származó gyümölcsök és zöldségek importjára, a Bizottság köteles ugyanakkor ezekre a termékekre ismételten bevezetni az 1981. január 1-jét megelőzően alkalmazottnak megfelelő mértékű vámot.

2. cikk

Abban az esetben, ha a Bizottság megszünteti az 1. cikkben említett kiegyenlítő vámot, köteles ugyanakkor újra bevezetni a kedvezményes vámtarifát is.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. december 15-én.

a Tanács részéről

az elnök

D. Howell

[1] HL L 65., 1981.3.11., 1. o.

[2] HL 118., 1981.4.30., 1. o.

[3] HL 118., 1972.5.20., 1. o.

--------------------------------------------------
A Bizottság 3558/81/EGK rendelete

(1981. december 8.)

a közös vámtarifa 71.16 A alszáma alá tartozó árucikkek besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmányával módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [1] és különösen annak 3. cikkére,

mivel a közös vámtarifa nómenklatúrája egységes alkalmazásának biztosítása érdekében rendelkezéseket kell megállapítani a steril csomagolásban vagy anélkül értékesített, arannyal vagy ezüsttel futtatott acélból készült csavaros fülbevaló tarifális besorolásáról, amely dekoratív fejet tartalmazó szárból és egy rögzítő elemből áll, és amely esetében a szár arra szolgál, hogy egy speciális eszköz segítségével átszúrja a fület és a fülbevalót a fülcimpában rögzítse;

mivel a legutóbb a 3300/81/EGK tanácsi rendelettel [2] módosított, a 950/68/EGK tanácsi rendelethez [3] csatolt közös vámtarifa felsorolja a 71.16 vámtarifaszám alá tartozó ékszerutánzatokat és a 90.17 vámtarifaszám alá tartozó sebészeti műszereket; mivel a fent említett árucikkek besorolásához a fent említett vámtarifaszámokat figyelembe kell venni;

mivel ezeket az árucikkeket az orvosok általában nem alkalmazzák diagnózis felállítására vagy betegség megelőzésére, illetve kezelésére, vagy a Vámegyüttműködési Tanács nómenklatúrájának 90.17 tarifaszámához tartozó magyarázó megjegyzéseinek első bekezdése szerinti műtétek végrehajtásához; mivel még a gyógyulási folyamat alatt is, amikor céljuk a kiszúrt lyuk benövésének megakadályozása, a 71. árucsoport 10. a) megjegyzése értelmében főként ékszerként szolgálnak;

mivel ezért ezek a csavaros fülbevalók a 71.16 vámtarifaszám alá tartoznak; mivel nem nemesfémből készülnek, ezért ezeket a 71.16 A alszám alá kell besorolni;

mivel az e rendeletben előírt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A steril csomagolásban vagy anélkül értékesített, arannyal vagy ezüsttel futtatott acélból készült csavaros fülbevalót, amely dekoratív fejet tartalmazó szárból és egy rögzítő elemből áll, és amely esetében a szár arra szolgál, hogy egy speciális eszköz segítségével átszúrja a fület és a fülbevalót a fülcimpában rögzítse, a közös vámtarifában a következők szerint kell besorolni:

71.16 Ékszerutánzat

A. Nem nemesfémből

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. december 8-án.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 335., 1981.11.23., 1. o.

[3] HL L 172., 1968.7.22., 1. o.

--------------------------------------------------
A Bizottság 3019/82/EGK rendelete

(1982. november 11.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet kilencedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2556/82/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet melléklete a következőképpen módosul:

A kibocsátó szervezetek névjegyzéke a következő szervezetekkel egészül ki, a beillesztés az importőr országok ábécérendjét követi:

Importőr ország | Kibocsátó szervezet |

St. Kitts és Nevis | Government Supply Office Basseterre |

Nyugat-Indiák | St Kitts-Nevis West Indies |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. november 11-én.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 273., 1982.9.23., 33. o.

[4] HL L 272., 1981.9.26., 25. o.

--------------------------------------------------
A Tanács 1532/82/EGK rendelete

(1982. május 25.)

az Európai Gazdasági Közösség és a Norvég Királyság között létrejött megállapodás 1. és 2. jegyzőkönyvének módosításáról szóló 5/81 EGK–Norvégia vegyes bizottsági határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség 1973. május 14-én megállapodást [1] írt alá a Norvég Királysággal, amely 1973. július 1-jén lépett hatályba;

mivel a fent említett megállapodás 12a. cikke értelmében a vegyes bizottság elfogadta az 1. és 2. jegyzőkönyv módosításáról szóló 5/81 határozatot;

mivel ezt a határozatot a Közösségben hatályba kell léptetni,

ELFOGADTA EZT A RENDELETET:

1. cikk

Az Európai Gazdasági Közösség és a Norvég Királyság között létrejött megállapodás alkalmazása érdekében a vegyes bizottság 5/81 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. január 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. május 25-én.

a Tanács részéről

az elnök

L. Tindemans

[1] HL L 171., 1973.6.27., 2. o.

--------------------------------------------------